প্রকাশ: ০৫:৪৭ pm ২১-০৯-২০১৮ হালনাগাদ: ০৫:৪৭ pm ২১-০৯-২০১৮
৬ মাস পর্যন্ত কাউকে কোনও কিছু জানতে দেননি ঘুনাক্ষরেও। তার মধ্যে সিনেমার শুটিং থেকে শুরু করে, রিয়েলিটি শো, সবকিছুই করেছেন। এরপর আচমকাই একদিন সোশ্যাল হ্যান্ডেলে বাবা হচ্ছেন বলে খবর প্রকাশ করেন অঙ্গদ বেদি।
চলতি বছরের মে মাসে নেহা ধুপিয়ার বিয়ের পর থেকেই শুরু হয় গুঞ্জন। নেহা ধুপিয়া কী অন্তঃস্বত্তা? আর সেই কারণেই কি অঙ্গদ বেদির সঙ্গে চুপিসাড়ে বিয়ে বিয়ে সেরে ফেললেন প্রক্তন মিস ইন্ডিয়া? এমন প্রশ্ন উঠতে শুরু করে বিভিন্ন মহলে। কিন্তু, একাধিক প্রশ্ন ওঠা সত্ত্বেও নেহা স্পষ্ট জানান, তিনি অন্তঃস্বত্তা নন। কিন্তু, অঙ্গদ বেদি জানিয়ে দেন তাঁদের ঘরে আসছে তৃতীয় কেউ। কিন্তু, নেহা কেন এতদিন তাঁর অন্তঃস্বত্তা হওয়ার খবর লুকিয়ে রাখলেন?
এবার এই প্রশ্নের উত্তর দিয়ে বলিউড অভিনেত্রী নেহা বলেন, অন্তঃস্বত্তা শুনে, লোকে যদি তাঁকে কাজ দেওয়া বন্ধ করে দেয়, সেই ভয়ে কিছু বলেননি তিনি। গ্ল্যামার জগতে যেখানে লুকটাই সব, সেখানে অনেকেই তাঁর অন্তঃস্বত্তা হওয়ার খবরে তাঁর শুটিং বন্ধ হয়ে যেতে পারত যে কোনও মুহূর্তে। সেই কারণে কাউকে এ বিষয়ে কিছু জানতে দেননি তিনি। এসবের পাশাপাশি তাঁর বেবি বাম্প যহেতু বোঝা যেত না একেবারেই, তাই খুব সহজে এতদিন তিনি কাজ করে গিয়েছেন। সেই সঙ্গে মা হওয়ার জন্য তিনি এখনও কোনও মাতৃত্বকালীন ছুটিও নেননি বলে জানান নেহা ধুপিয়া।
চলতি বছরের মে মাসে দিল্লির এক গুরুদুয়ারায় হাজির হয়ে অঙ্গদ বেদির সঙ্গে সাতপাকে বাঁধা পড়েন নেহা ধুপিয়া। পরিবারের লোকজন এবং একেবারে ঘনিষ্ঠদের নিয়েই বিয়ের অনুষ্ঠান সারেন বলিউড অভিনেত্রী। কাকপক্ষীতেও যাতে তাঁদের বিয়ের খবর টের না পায়, তার জন্যই গুরুদুয়ারায় গিয়ে চুপিসাড়ে বিয়ে সেরে ফেলেন নেহা ধুপিয়া এবং অঙ্গদ বেদি।